Държавен вестник, бр. 55, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  55
6. привлечени средства от финансови ин­
ституции;
7. други източници.
(2) Средствата по ал. 1 се разходват за:
1. осъществяване предмета на дейност на 
компанията, включително за проектиране, 
изграждане,  поддържане  и  ремонт  на  ав­
томагистралите по чл. 28б, ал. 1;
2. издръжка на компанията.
(3) За средствата, постъпили в компанията 
от субсидия от републиканския бюджет, за 
средствата, предоставени от фондовете на 
Европейския съюз, и за таксите за специално 
ползване на автомагистралите по чл. 28б, ал. 1 
се прилагат разпоредбите на чл. 520, ал. 1 от 
Гражданския процесуален кодекс. 
Чл. 28г. (1) Органи на управление на ком­
панията са:
1. министърът на регионалното развитие 
и благоустройството;
2. управителният съвет;
3. изпълнителният директор.
(2) Компанията се представлява от изпъл­
нителния директор, който по право е член на 
управителния съвет.
Чл. 28д. Министърът на регионалното 
развитие и благоустройството: 
1. упражнява правата на собственост на 
държавата в компанията и провежда полити­
ката на държавата в областта на управлението, 
планирането и изграждането на републикан­
ските пътища;
2. одобрява програма на компанията за 
реализация на проектите в съответствие с 
разпоредбите на закона и с приетата от Ми­
нистерския съвет стратегия за развитие на 
пътната инфраструктура и годишен план за 
изпълнение на програмата на компанията, 
както и техните изменения; 
3. контролира компанията за изпълнението 
на програмата и плана;
4. назначава и освобождава членовете на 
управителния съвет и изпълнителния директор 
на компанията;
5. сключва договори за възлагане на упра­
влението с всеки от членовете на управителния 
съвет и с изпълнителния директор, с които се 
определя и тяхното възнаграждение;
6. разрешава участието на компанията в 
търговски и граждански дружества, с изклю­
чение на такива, които осъществяват сходни 
дейности;
7. издава правилник за устройството, функ­
циите и дейността на компанията след съгласу­
ване с министъра на транспорта, информаци­
онните технологии и съобщенията, министъра 
на финансите и с министъра по управление на 
средствата от Европейския съюз;
8. утвърждава решенията на управителния 
съвет за участие на компанията в междуна­
родни организации;
9. одобрява годишния доклад за дейността 
на компанията;
10. взема решения за разпореждане, бра­
куване или ликвидация на дълготрайни 
материални активи, за учредяване на вещни 
права и за отдаване под наем на недвижими 
имоти по предложение на управителния съвет 
в съответствие с разпоредбите на Закона за 
държавната собственост.
Чл. 28е. (1) Управителният съвет се състои 
от трима членове, включително изпълнител­
ния директор.
(2) За член на управителния съвет може да 
бъде назначено лице с висше образование и 
професионален опит не по-малко от 5 години 
общо в областта на управлението, планирането 
и изграждането на пътната инфраструктура или 
в управлението на публични и корпоративни 
структури, финансово управление и контрол 
на проекти, финансирани от фондовете и 
програмите на Европейския съюз.
(3) Не може да бъде член на управителния 
съвет лице, което:
1. е осъждано за престъпление от общ ха­
рактер, установено с влязла в сила присъда;
2. е съпруг или роднина по права, по съ­
ребрена линия или по сватовство до трета 
степен включително с друг член на управи­
телния съвет;
3. заема ръководна или контролна длъжност 
в политическа партия;
4. е лишавано от правото да осъществява 
търговска дейност; 
5. упражнява търговска дейност с предмет, 
сходен с този на компанията.
(4) Не може да бъде изпълнителен директор 
лице, за което са налице обстоятелствата по 
ал. 3, т. 1 – 4, както и ако упражнява търговска 
дейност или е управител, търговски пълно­
мощник, търговски представител, прокурист, 
търговски посредник, ликвидатор или синдик, 
член на орган на управление или контрол на 
юридическо лице с нестопанска цел, търговско 
дружество или кооперация.
(5) Управителният съвет заседава най-малко 
веднъж месечно.
(6) Заседанията на управителния съвет се 
организират и ръководят от председателя на 
съвета, а в негово отсъствие – от заместник-
председателя.
(7) Правилата за работата и свикване на 
управителния съвет се одобряват от министъра 
на регионалното развитие и благоустройството 
по предложение на управителния съвет.
(8) Решенията на управителния съвет се 
приемат с явно гласуване и с обикновено 
мнозинство от всички членове. Заседанията 
са редовни, ако присъстват повече от поло­
вината от неговите членове.